open-index/open-wikipedia-markdown huggingface dataset:
टर्मिनेटर: द सराह कॉनर क्रॉनिकल्स

***टर्मिनेटर: द सराह कॉनर क्रॉनिकल्स*** () एक अमरीकी काल्पनिक विज्ञान पर आधारित टेलीविजन शृंखला है जिसका प्रसारण फॉक्स पर किया गया था। इस शृंखला का निर्माण २०एथ सेंचुरी फॉक्स, वॉर्नर ब्रॉस। टेलीविजन व सि२ पिक्चर्स द्वारा किया गया था। यह *टर्मिनेटर* फ़िल्म शृंखला पर आधारित है। यह *[[टर्मिनेटर २: द जजमेंट डे|टर्मिनेटर २: जजमेंट डे]]* की घटनाओं के बाद सराह और जॉन कॉनर के जीवन पर आधारित है। शृंखला का प्रसारण रविवार, १२ जनवरी २००८ को अमरीकी टेलीविजन नेटवर्क फॉक्स पर शुरू किया गया था।

शो की शुरुआत बिच मौसम में की गई और यह जनवरी से मार्च २००८ के बिच केवल नौ एपिसोडों तक ही चला। यह २००७-०८ की उच्च रेटिंग वाला नया टेलीविजन प्रकरण बन गया और इसे दूसरे प्रकरण के लिए पुनः चालू किया गया जिसका प्रसारण ८ सितंबर २००८ को शुरू हुआ और १० अप्रैल २००९ को खतम। १८ मई १००९ को प्रशंसकों के प्रयासों के बावजूद फॉक्स इंटरटेनमेंट के अध्यक्ष केविन रिली ने यह घोषणा की कि तिसरा प्रकरण निर्मित नहीं किया जाएगा।

२२ फ़रवरी २०११ को सायफाय चैनल ने इसके ३१ एपिसोडों के प्रसारण अधिकार खरीद लिए और ७ अप्रैल २०११ को इसका पुनः प्रसारण शुरू किया।

## पात्र
* लीना हेडी - सराह कॉनर:
:यह *टर्मिनेटर* शृंखला कि मुख्य पात्र व जॉन कॉनर कि माँ है जो आगे चलकर इंसानी विद्रोहियों का नेता बनेगा.
* थोमस डेकर - जॉन कॉनर:
:यह सराह कॉनर का बेटा है व भविष्य का इंसानी विद्रोहियों का नेता. वर्तमान में यह केवल १५ वर्ष का है और प्रकरणों के अंत तक १६ का हो जाता है।
* समर गलाऊ - कैमरोन:
:कैमरोन जॉन कॉनर द्वारा २०२७ के भविष्य से भेजी गई टर्मिनेटर है ताकि वह भूतकाल के जॉन कॉनर कि रक्षा कर सके.
* रिचर्ड टी. जोन्स - जेम्स एलीसन
* ब्रायन ऑस्टिन ग्रीन - डेरेक रीस
* लेवेन रैम्बिन - रेली डासन
* गैरेट डिलाहंट - क्रोमार्टी/जॉन हेनरी
* शिरले मैनसन - कैथरीन विवर

## प्रसारण
[thumb|right|220px|[समर ग्लौ|समर गलाऊ आखरी सत्र के आखरी एपिसोड बोर्न टू रन में अपने असली अवतार में आते हुए]]

## सन्दर्भ

## बाहरी कड़ियाँ

श्रेणी:अंग्रेज़ी भाषा के टीवी कार्यक्रम
श्रेणी:दशक 2000 की अमेरिकी टेलिविज़न शृंखलाएँ
श्रेणी:अमेरिकी विज्ञान गल्प टेलिविज़न शृंखलाएँ
श्रेणी:फ़ोक्स नेटवर्क कार्यक्रम
ख़ोजक सुरंग

thumb|230px|ख़ोजक सुरंग
**ख़ोजक सुरंग** (, Khojak Tunnel) या **शेला बाग़ सुरंग** पाकिस्तान के बलोचिस्तान प्रांत के क़िला अब्दुल्लाह ज़िले के चमन शहर के पास शेला बाग़ पहाड़ों में एक ३.९१ किमी लम्बी रेलवे सुरंग है। यह बलोचिस्तान के क्वेट्टा इलाक़े को कन्दाहार के मैदानी क्षेत्र से जोड़ती है। इसपर काम दिसम्बर १८८७ में शुरू किया गया था और इसे १८९१ में पूरा किया गया। इसपर उस ज़माने में कुल १.५२ करोड़ रूपये ख़र्च हुए और उस समय यह एशिया की सबसे लम्बी सुरंग थी (लेकिन अब नहीं है)। यह पाकिस्तान के ५ रूपये के नोट पर दर्शाई जाती है।

## नाम का उच्चारण
'ख़ोजक' शब्द में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## मज़दूरों की मौतें
१८९०-९१ की सर्दियों में जब सुरंग पर काम जारी था, इस इलाक़े में भयंकर सर्दी और बर्फ़बारी से यहाँ काम कर रहे ४,००० मज़दूरों में से १,००० ने अपनी जाने खो दीं।

## इन्हें भी देखें
* क़िला अब्दुल्लाह ज़िला
* कंदहार

## सन्दर्भ


श्रेणी:बलोचिस्तान
श्रेणी:पाकिस्तान में रेल सुरंगें
श्रेणी:क़िला अब्दुल्लाह ज़िला
बैंकर्स बैंक

**बैंकर्स बैंक** या "बैंकों का बैंक" से अभिप्राय केन्द्रीय बैंक से हैं। किसी देश का केन्द्रीय बैंक इस नाम से इसलिए जाना जाता है कि देश के मौद्रिक तथा बैँकिंग क्षेत्र में उसका स्थान केन्द्रीय होता है। केन्द्रीय बैंकों में सबसे पुराना बैंक इग्लैंड का **बैंक ऑफ इंग्लैंड** है जिसकी स्थापना १६९४ ईसवी में हुई थी। इसके पहले सन् १६६८ ईसवी में ही स्वीडन में **स्टेट बैंक ऑफ स्वीडन** की स्थापना हो चुकी थी। अगर भारत में इसकी बात की जाय तो केन्द्रीय बैंक की स्थापना का प्रयास १७७३ में बंगाल के गवर्नर जनरल वारेन हेस्टिंग्स ने किया था। परन्तु यहाँ पर केन्द्रीय बैंक की स्थापना १ अप्रैल १९३५ को हुई थी। चूँकि यहाँ पहले से ही सेण्ट्रल बैंक ऑफ़ इण्डिया नाम से एक स्वदेशी बैंक चल रहा था अत: ब्रिटिश राज को विवश होकर इसका नाम **रिजर्व बैंक ऑफ़ इण्डिया** रखना पड़ा। १५ अगस्त १९४७ को भारत विभाजन के बाद बने नये देश पाकिस्तान के लिए भी भारतीय रिजर्व बैंक ने ३० जून १९४८ तक केन्द्रीय बैंक के रूप में कार्य किया। बाद में इसका राष्ट्रीयकरण १ जनवरी १९४९ को कर दिया गया।
रेल

thumb|230px|रेल
[thumb|230px|[संयुक्त राज्य अमेरिका|अमेरिका में कोलम्बिया नदी के किनारे पटरी पर रेलगाड़ी खींचते हुए चार इंजन]]
thumb|230px|पहाड़ों में रेल सुरंग और पुल
रेल (Rail) परिवहन का एक ज़रिया है जिसमें यात्रियों और माल को पटरियों पर चलने वाले वाहनों पर एक स्थान से दुसरे स्थान ले जाया जाता है। पारम्परिक रूप से रेल वाहनों के नीचे पहियें होते हैं जो इस्पात (स्टील) की बनी दो पटरियों पर संतुलित रूप से चलते हैं, लेकिन आधुनिक काल में चुम्बकीय प्रभाव से पटरी के ऊपर लटककर चलने वाली 'मैगलेव' (maglev) और एक पटरी पर चलने वाली 'मोनोरेल' जैसी व्यवस्थाएँ भी रेल व्यवस्था में गिनी जाती हैं। रेल की पटरी पर चलने वाले वाहन अक्सर एक लम्बी पंक्ति में एक दुसरे से ज़ंजीरों से जुड़े हुए डब्बे होते हैं जिन्हें एक या एक से अधिक कोयले, डीज़ल, बिजली या अन्य ऊर्जा से चलने वाला इंजन (engine) खेंचता है। इस तरह से जुड़े हुए डब्बों और इंजनों को 'रेलगाड़ी' या 'ट्रेन' (train) बुलाया जाता है।

## अन्य भाषाओँ में
वैसे तो 'रेल' शब्द लगभग सभी भाषाओँ में प्रवेश कर चुका है फिर भी बहुत सी भाषाओँ में इसके लिए स्थानीय शब्द गढ़े गए हैं। ध्यान दीजिये कि यह शब्द कोषों और सरकारी दस्तावेज़ों में तो मिलतें हैं लेकिन अक्सर सामान्य प्रयोग में नहीं हैं। बहुत सी भाषाओँ में रेल को 'लोहे का मार्ग' या 'लोहे के मार्ग पर चलने वाला वाहन' जैसे विचार लेकर शब्दों का आविष्कार किया गया है। उदाहरण के लिए:
* संस्कृत में 'लोहपथगामिनी'
* फ़ारसी में 'राह-ए-आहन' (), यानि 'लोहे (आहन) की राह'
* जर्मन में 'आईज़ॅनबान' (Eisenbahn), यानि 'लोहे की राह'
* फ़्रांसिसी में (Chemin de fer), यानि 'लोहे की राह'

## इन्हें भी देखें
* परिवहन

## सन्दर्भ


श्रेणी:परिवहन के साधन
श्रेणी:रेल
श्रेणी:परिवहन
बैटलस्टार गैलेक्टिका

***बैटलस्टार गैलेक्टिका*** () एक अमेरिकी काल्पनिक विज्ञान पर आधारित सैन्य टेलीविजन शृंखला है व ''बैटलस्टार गैलेक्टिका'' फ़्रैंचाईज़ी का एक भाग है। शो का विकास रोनाल्ड डी. मूर द्वारा १९७८ में बनी *बैटलस्टार गैलेक्टिका* टेलीविजन शृंखला को मद्देनज़र रख कर बनाया जिसका निर्माण ग्लेन ए लार्सन ने किया था। इस शृंखला का प्रसारण तिन घंटों कि लघु शृंखला के रूप में दिसंबर २००३ को सायफाय चैनल पर किया गया था व यह आगे चलकर चार सत्रों तक चली व २० मार्च २००९ को समाप्त हुई। इस शृंखला में एडवर्ड जेम्स ऑलमोस और मेरी मैकडोनाल्ड मुख्य भूमिकाओं में है और इस शृंखला को समीक्षकों द्वारा बेहद सराहा गया है व उसे पिबॉडी पुरस्कार, टेलीविजन क्रिटिक्स असोसिएशन का वर्ष का धारावाहिक पुरस्कार, *टाइम्स* की अबतक की सर्वश्रेष्ठ टीवी शृंखलाओं की सूची में नाम, कई एमी नामांकन व अपने विश्वल इफेक्टों व ध्वनि संपादन के लिए एमी पुरस्कार प्रदान किया गया है।

*बैटलस्टार गैलेक्टिका* की कहानी एक सुदूर तारामंडल में रची गई है जहां मानव सभ्यता ग्रहों की एक शृंखला पर रहती है जिसे ट्वेल्व कॉलोनीज़ कहा जाता है। अपने भूतकाल में ये कॉलोनियां अपने ही द्वारा निर्मित साय्क्लोंस नाम की प्रजाति के साथ युद्ध कर रही थी। गैउस बाल्टर नाम के एक मानव की मदद से साय्क्लोंस ने एक कॉलोनियों पर अचानक हमला कर दिया जिसके चलते ग्रहों पर विध्वंस व बड़ी संख्या में जाने गई। कई खरबों की जनसँख्या में से केवल ५०,००० मानव ही जीवित बच सके जो सार्वजनिक विमानों में थे जो लड़ाई से भाग निकलने में सफल रहे। पुरी कॉलोनी की सेना में से केवल बैटलस्टार *गैलेक्टिका* नाम का सैन्य बेड़ा बच निकलने में कामयाब रहा। कॉलोनियल फ्लीट ऑफिसर कमांडर विलियम "बिल" अडामा (ऑलमोस) और राष्ट्रपति लॉरा रोस्लिन (मैकडोनाल्ड) के नेतृत्व में *गैलेक्टिका* का दल एक छोटे बचे हुए लोगों के बड़े के साथ ब्रहमांड में पृथ्वी की खोज में निकल पड़ता है जो खोई हुई तेरावी कॉलोनी है।

## पात्र
### मुख्य पात्र
* एडवर्ड जेम्स ऑलमोस - कमांडर (आगे चलकर एडमिरल) विलियम एडामा
* मेरी मैकडोनाल्ड - राष्ट्रपति लॉरा रोस्लिन
* केटी सैकोफ़ - लेफ्टिनेंट कारा "स्टारबक" थ्रेस
* जेमी बम्बर - कैप्टन ली "अपोलो" एडामा
* जेम्स कालिस - डॉ॰ गैउस बाल्टर
* ट्रीशिया हेल्फर - नंबर छः, एक सायक्लोन
* ग्रेस पार्क - नंबर आठ

### सहायक पात्र
* माइकल होगन - कर्नल सौल टिघ
* आरोन डगलस - चीफ़ ग्लेन टेरोल
* तहमोह पेनिकेट - कार्ल "हेलो" अगथान
* पौल कैप्म्बेल - बिली केइकेया
* निकी क्लीन - केल्ली हेंडरसन टेरोल
* माइकल ट्रुको - सैम्युअल टी. ऐन्डर्स
* अलेसैन्द्रो जुलियानी - फेलिक्स गाएटा
* कैंडिसे मैककलूर - एनास्तेशिया डूआला

## शृंखला के यान

चित्र:Battlestar_Galactica_-_Re-imagined_series.jpg|बैटलस्टार *गैलेक्टिका*
चित्र:Battlestarpegasus.jpg|बैटलस्टार *पेगासस*


## बाहरी कड़ियाँ
* 
* 

श्रेणी:अंग्रेज़ी भाषा के टीवी कार्यक्रम
श्रेणी:दशक 2000 की अमेरिकी टेलिविज़न शृंखलाएँ
श्रेणी:अमेरिकी नाटक टेलीविजन शृंखला
श्रेणी:अमेरिकी विज्ञान गल्प टेलिविज़न शृंखलाएँ
श्रेणी:अमेरिकी फ़ंतासी टेलिविज़न शृंखलाएँ
बफी द वैम्पायर स्लेयर

***बफी द वैम्पायर स्लेयर*** () एक अमेरिकी टेलीविजन शृंखला है जिसका प्रसारण १० मार्च १९९७ से २० मई २००३ तक किया गया था। इसका निर्माण १९९७ में लेखक-निर्देशक जोस व्हेडन ने अपने निर्माण टैग म्यूटेंट एनिमी प्रोडक्शंस के अंतर्गत किया था। शृंखला की कथा बफी समर्स (सराह मिशेल गेलार) के कारनामो पर केंद्रित है जो "वैपायर स्लेयर्स" कहलाने वाली महिलाओं में नई है। कहानी में स्लेयार्स को नसीब द्वारा पिशाचों, शैतानो व अंधरे की अन्य ताकदों से लड़ने के लिए बुलाया जाता है। पिछली स्लेयारों की ही भाँती बफी को एक वाचर मदद करता है जो उसे सिखाता व प्रशिक्षित करता है। अपने पुर्वधिकारियों के विपरीत बफी अपने इर्द गिर्द वफ़ादार दोस्तों का एक समूह बना लेती है जिसे आगे चलकर "स्कूबी गैंग" कहा जाने लगता है।

इस शृंखला को समीक्षकों द्वारा बेहद सराहा गया और अपने मुख्य प्रसारण के दौरान इसे चालीस लाख से साठ लाख दर्शक मिले। हालांकि इतने दर्शक अन्य सफल कार्यक्रमों की तुलना में कम है जो चार बड़े नेटवर्कों (एबीसी, सीबीएस, एनबीसी और फॉक्स) पर प्रसारित होते हैं, पर यह छोटे और नए नेटवर्क डब्लूबी टेलीविजन के लिए सफल थे। कार्यक्रम की समीक्षा भी सराहनीय थी और इसे कई "बेहतरी" सूचियों में भी शामिल किया गया है जिनमे टीवी गाइड्स ५० ग्रेटेस्ट टीवी शोज़ ऑफ़ ऑल टाइम की सूची में #४१ क्रमांक पर, *इम्पयार्स* ५० ग्रेटेस्ट टीवी शोज़ ऑफ़ ऑल टाइम की सूची में #२ क्रमांक पर रहना शामिल है। इसे एमी पुरस्कार और गोल्डन ग्लोब पुरस्कार नामांकन भी प्राप्त हुए जिनमे से इसने तिन एमी जीते।

## पात्र
* सराह मिशेल गेलार - बफी समर्स
* निकोलस ब्रेंडन - क्सैन्डर्स हैरिस
* एलीसन हनिंगन - विलो रोसंबर्ग
* एंथोनी हेड - रूपर्ट गिलेस
* करिस्मा कारपेंटर - कोर्डेलिया चेज़
* डेविड बोरिअनाज़ - एंजल
* सेथ ग्रीन - डैनियल "ओज़" ऑस्बोर्ण
* जेम्स मार्सटर्स - स्पाइक
* मार्क ब्लुकास - रिले फिन्न
* एमा कॉलफ़ील्ड - एन्या
* मिशेल ट्रिचेटनबर्ग - दान समर्स
* एम्बर बेन्सन - माक्ले
## सन्दर्भ

## बाहरी कड़ियाँ

श्रेणी:अंग्रेज़ी भाषा के टीवी कार्यक्रम
श्रेणी:दशक 1990 की अमेरिकी टेलिविज़न शृंखलाएँ
श्रेणी:अमेरिकी कॉमेडी-ड्रामा टेलिविज़न शृंखलाएँ
श्रेणी:अमेरिकी फ़ंतासी टेलिविज़न शृंखलाएँ
श्रेणी:अमेरिकी एक्शन टेलिविज़न शृंखलाएँ
श्रेणी:दशक 2000 की अमेरिकी टेलिविज़न शृंखलाएँ
भारतीय मानवविज्ञान सर्वेक्षण

**भारतीय मानवविज्ञान सर्वेक्षण** (Anthropological Survey of India) भारत के संस्‍कृति मंत्रालय के अंतर्गत कार्य करने वाला एक अग्रणी अनुसंधान संगठन है जो भौतिक मानवशास्त्र तथा सांस्कृतिक मानवशास्त्र के क्षेत्र में कार्यरत है।

## परिचय
यह अपनी स्‍थापना के 59 वर्ष पूरे कर चुका है और अपने गौरवपूर्ण कार्यकाल में सामान्‍य तौर पर जनता के और विशेषकर 'अत्‍यधिक कमज़ोर' कहे जाने वाले वर्गों के जैव-सांस्‍कृतिक पहलुओं के क्षेत्रों में मानव विज्ञान संबंधी अनुसंधान में प्रयासरत रहा है। इनके अलावा सर्वेक्षण कई अन्‍य समयसंगत गतिविधियों में लगा है जिनमें नृवंश सामग्री और प्राचीन मानव कंकाल अवशेषों को एकत्र करना, उनका संरक्षण करना, उनकी देखरेख करना, उनके बारे में आंकड़े तथा दस्‍तावेज तैयार करना और उनका अध्‍ययन करना शामिल हैं। इन वर्षों में सर्वेक्षण ने कोलकाता स्‍थित अपने मुख्‍यालय और सात क्षेत्रीय केंद्रों, एक उपक्षेत्रीय केंद्र, तथा आठ अन्‍य क्षेत्रीय स्‍टेशनों और नई दिल्‍ली के अपने कैंप कार्यालय की मदद से निरंतर अनुसंधान करते हुए गांव स्‍तर से जानकारियां एकत्र की हैं।

## इन्हें भी देखें
* भारतीय भूवैज्ञानिक सर्वेक्षण (Geological Survey of India)
* भारतीय पुरातात्विक सर्वेक्षण (Archeological Survey of India)
* भारतीय वन सर्वेक्षण (Forest Survey of India)
* भारतीय मत्स्य सर्वेक्षण

## बाहरी कड़ियाँ
* Anthropological Survey of India, Official website

श्रेणी:भारत में अनुसंधान संस्थाएँ
श्रेणी:मानवशास्त्र
ग्विब्बर

**ग्विब्बर**, Gwibber GNOME डेस्कटॉप वातावरण के लिए एक माइक्रो ब्लॉगिंग क्लाइंट है। यह सबसे लोकप्रिय Facebook, चहचहाना, आदि वेब सेवाओं जैसे सामाजिक नेटवर्किंग को एक एकल खिड़की में लाता है और एक ही आवेदन के माध्यम से संचार को नियंत्रित करने की क्षमता देता है। यह रयान पॉल Ars Technica लिए एक लेखक के द्वारा बनाया गया था। ग्विब्बर GNU GPL लाइसेंस के तहत वितरित किया जाता है।

यह लिनक्स का समर्थन करता है और पाइथन में लिखा है PyGTK पुस्तकालय का उपयोग कर यह Ubuntu के 10.04 और ऊपर में डिफ़ॉल्ट रूप से शामिल है। 

## विशेषताएँ

* कई सामाजिक नेटवर्किंग साइट की सुविधा होना।
* यह एक एकल खिड़की में सभी संदेशों की एक संयुक्त धारा प्रदान करता है।
* यह स्वत: यूआरएल को छोटा जब वे पोस्ट की तैयारी के दौरान चिपकाया जाता है।
* अन्तर्निर्मित में खोज उपकरण और सहेजी गई खोजों के लिए समर्थन प्रदान करना। 
* कई धाराओं को देखने के लिए एकाधिक उपयोगकर्ता इंटरफ़ेस प्रदान करना। 
## सन्दर्भ

## बाहरी कड़ियाँ
* ग्विब्बर की आधिकारिक वेबसाइट
* Gwibber

श्रेणी:लिनेक्स सॉफ्टवेयर
श्रेणी:मुफ्त सॉफ्टवेयर
श्रेणी:सामाजिक संपर्क सॉफ्टवेयर
श्रेणी:५0 पंक्ति लेख
सत्र प्रीमियर

**सत्र प्रीमियर** () किसी भी टेलीविजन कार्यक्रम के एक नए सत्र के पहले प्रकरण को कहते हैं। यह वाक्यांश मुख्यतः उत्तरी अमेरिका में प्रयोग में लाया जाता हैं। सितंबर या अक्टूबर अमेरिका में कई टेलीविजन कार्यक्रमों के सत्र प्रीमियर के महीने होते हैं।

## सन्दर्भ

श्रेणी:टेलिविज़न पारिभाषिकी
नेली

**कॉर्नेल इराल हेनिस, जूनियर** (, जन्म २ नवम्बर १९७४) या जिन्हें उनके मंच के नाम **नेली** से जाना जाता है, एक अमेरिकी ग्रैमी पुरस्कार विजेता हिप हॉप कलाकार, उद्योगपति और अभिनेता है।

## सन्दर्भ

श्रेणी:अभिनेता
श्रेणी:गायक
सत्र फाइनल

**सत्र फाइनल** () किसी टेलिविज़न कार्यक्रम के सत्र का अंतिम प्रकरण होता है। इस प्रकरण को अक्सर विशेष रूप से निर्मित किया जाता है जिससे दर्शकों की कार्यक्रम में दिलचस्पी बनी रहे तथा वे कार्यक्रम को आगे भी देखते रहें।

## शृंखला फाइनल
शृंखला फाइनल अक्सर सम्पूर्ण शृंखला का अंतिम प्रकरण होता है।

## सन्दर्भ

श्रेणी:टेलिविज़न पारिभाषिकी
विवाह उत्सव

**विवाह उत्सव** या **शादी** () वह समारोह है जहाँ दो लोग या एक युगल वैवाहिक सम्बन्ध में जुड़ते हैं। विवाह की परंपराएँ और प्रथाएँ संस्कृतियों, संजातीय समूहों, धर्मों, देशों और सामाजिक वर्गों के बीच बहुत भिन्न होती हैं। अधिकांश विवाह समारोहों में एक जोड़े द्वारा विवाह प्रतिज्ञाओं का आदान-प्रदान , एक उपहार की प्रस्तुति (प्रसाद, अंगूठियां, प्रतीकात्मक वस्तु, फूल, धन, पोशाक), और एक प्राधिकरण व्यक्ति या उत्सवकर्ता द्वारा विवाह की सार्वजनिक घोषणा शामिल होती है । 

विशेष शादी के कपड़े अक्सर पहने जाते हैं, और समारोह कभी-कभी शादी के रिसेप्शन के बाद होता है । संगीत, कविता, प्रार्थना या धार्मिक ग्रंथों का पाठया साहित्य को भी आमतौर पर समारोह में शामिल किया जाता है, साथ ही अंधविश्वासी रीति-रिवाजों को भी शामिल किया जाता है।

देव विवाह, असुर विवाह, गन्धर्व विवाह, राक्षस विवाह== विवाह के प्रकार ==

## इन्हें भी देखें

## संदर्भ

## इन्हें भी देखें
* विवाह
* विवाह संस्कार

## बाहरी कड़ियाँ

* Wedding Planners in Mumbai, India

*


श्रेणी:मानवशास्त्र
श्रेणी:विवाह
सर्टिफ़िकैज़्योने दि इतालियानो कॉमे लिंगुआ स्त्रानिएरा

**सर्टिफ़िकैज़्योने दि इतालियानो कॉमे लिंगुआ स्त्रानिएरा** ( अर्थ: इतालवी का विदेशी भाषा के रूप में प्रमाणन) इतालवी भाषा की निश्चित प्रवीणता परीक्षा है जो इतालवी भाषा को दूसरी या विदेशी भाषा के रूप में बोलने वालों के लिए इतालवी भाषा में कार्यनिर्वाह-क्षमता प्रमाणित करने की परीक्षा है। इसकी परीक्षा वर्ष में दो बार जून और दिसम्बर में आयोजित की जाती है। इस परीक्षा का प्रमाण-पत्र इतालवी विदेश मन्त्रलाय और अधिकतर इतालवी विश्वविद्यालयों द्वारा प्रवेश के लिए एक आवश्यकता के रूप में मान्यता प्राप्त है। इसकी परीक्षा को चार स्तरों में बाँटा गया है - आरम्भिक (**CILS Uno**), प्राथमिक (**CILS Due**), मध्यवर्ती (**CILS Tre**) और उन्नत (**CILS Quattro**)। सी.आई.एल.एस के पाँच भाग है:
* श्रवण परीक्षा
* पढ़ने की समझ
* इतालवी भाषा का उपयोग
* लिखित परीक्षा
* बोलने की परीक्षा

सी.आई.एल.एस का प्रमाण-पत्र यूनिवर्सिता पेर स्त्रानिएरि दि सिएना (*Università per Stranieri di Siena*) द्वारा दिया जाता है और यह कानूनी तौर पर भाषाई संचार क्षमता के रूप में आधिकारिक रूप से मान्यता प्राप्त है।

## सन्दर्भ

## बाहरी कड़ियाँ
* ''Università per Stranieri di Siena'' 

श्रेणी:भाषा प्रवीणता परीक्षाएँ
श्रेणी:इतालवी भाषा
एमी पुरस्कार

**एमी पुरस्कार** () या जिसे अक्सर **एमी** कहा जाता है, एक टेलीविजन निर्माण पुरस्कार है व मनोरंजन पर केंद्रित है। इसे टेलीविजन का अकादमी पुरस्कार (फ़िल्म के लिए), टोनी पुरस्कार (नाटक के लिए) और ग्रैमी पुरस्कार (संगीत के लिए) के बराबर माना जाता है।

## सन्दर्भ

श्रेणी:पुरस्कार
भाई मतिदास

**भाई मतिदास** सिख इतिहास के सर्वश्रेष्ठ शहीदों में गिने जाते हैं। भाई मतिदास तथा उनके छोटे भाई भाई सती दास और भाई दयाला जी नौवें गुरु  गुरु तेगबहादुर जी के साथ शहीद हुए थे। उनको औरंगजेब के आदेश से दिल्ली के चांदनी चौक में 09 नवम्बर 1675 को आरे से चीर दिया गया था। उन्हें मृत्यु स्वीकार थी, परंतु इस्लाम नहीं। भाई मतिदास गुरु तेगबहादुर जी के बेहद करीबी थे। 
‘भाई’ का सम्मान स्वयं गुरु गोबिंद सिंह जी ने इन शहिदों और पंज प्यारे प्यारों को दिया था।

## इन्हें भी देखें
* भाई परमानन्द

## बाहरी कड़ियाँ
* मतिदास

श्रेणी:शहीद
श्रेणी:सिख धर्म
श्रेणी:सिख धर्म का इतिहास
मिशन: इम्पॉसिबल

***मिशन: इम्पॉसिबल*** () एक अमेरिकी टेलीविजन शृंखला है जिसकी रचना व शुरूआती निर्माण ब्रुस गेलेर द्वारा किया गया है। इसमें ख़ुफ़िया अमेरिकी सरकार के एजंटों की एक टीम, जिसे इम्पॉसिबल मिशन फ़ोर्स (आईएमएफ़) कहते है, के कई मिशन व कारनामे दिखाए जाते हैं। पहले सत्र में टीम का निर्देशन डैन ब्रिग्स (स्टीवेन हिल) करता है और आगे से बाकि सत्रों में यह ज़िम्मेदारी जिम फिलिप्स (पिटर ग्रेव्स) निभाता है। इस शृंखला की विशेषता है ब्रिग्स या फिलिप्स को एक रिकॉडिंग द्वारा मिले निर्देश जो स्वयं नष्ट हो जाती है और जिसके बाद आने वाली धुन जिसे लालो शिफ्रिन ने रचा है।

यह शृंखला का प्रसारण सीबीएस पर सितंबर १९६६ से मार्च १९७३ के बिच हुआ था। इसके बाद यह दो सत्रों के लिए एबीसी पर १९८८ से १९९० के बिच प्रसारित हुई जिसमें केवल ग्रेव्स ही एक मात्र ऐसे अभिनेता थे जो बने रहे। यह आगे चलकर लोकप्रिय फ़िल्म शृंखला की प्रेरणा स्रोत बनी जिसकी टॉम क्रूज़ ने १९९६ में अभिनय से शुरुआत की।

## बाहरी कड़ियाँ

श्रेणी:अंग्रेज़ी भाषा के टीवी कार्यक्रम
श्रेणी:मिशन: इम्पॉसिबल
कोरियाई भाषा प्रवीणता परीक्षा

**कोरियाई भाषा प्रवीणता परीक्षा** (세계한국말인증시험, *Korean Language Proficiency Test (KLPT)*) कोरियाई को दूसरी या विदेशी भाषा के रूप में बोलने वालों की कोरियाई भाषा पर पकड़ परखने की परीक्षा है। इस भाषा परीक्षा का उद्देश्य यह जानना है कि क्या इस परीक्षा को देने वाला कोरियाई भाषा में इतना प्रवीण है कि वह कोरिया में रह और काम कर सके जहाँ कामकाज की प्रमुख भाषा कोरियाई है। आधारिक-के.एल.पी.टी, या बी-के.एल.पी.टी परीक्षा भी प्रदान की जाती है; इस संस्करण का उद्देश्य केवल यह जानना है कि क्या परीक्षार्थी कोरियाई भाषा में आधारिक बोलचाल में सक्षम है या नहीं।

## इन्हें भी देखें
* जापानी भाषा प्रवीणता परीक्षा
* चीनी मन्दारिन प्रवीणता परीक्षा

## सन्दर्भ

## बाहरी कड़ियाँ
* ''KLPT homepage'' 

श्रेणी:भाषा प्रवीणता परीक्षाएँ
श्रेणी:कोरियाई भाषा
परमानन्द सिंह

**परमानन्द सिंह** (जन्म : 1905) फिजी के राजनेता, भूस्वामी तथा व्यापार-उद्यमी थे। वे उन तीन भारतीय-फिजियों में शामिल हैं जो फिजी के विधान परिषद (Legislative Council) के लिये अक्टूबर 1929 में चुने गये थे जब फिजी के भारतीयों को पहली बार अपना प्रतिनिधि चुनने का अवसर दिया गया था। अन्य दो व्यक्ति थे - विष्णु देव तथा जेम्स रामचन्दर राव। परमानन्द सिंह बा (Ba) के भूस्वामी थे तथा उन्होने समाचार पत्र प्रकाशन एवं अन्य व्यापारिक कार्यों को अंजाम दिया।

परमानंद सिंह का जन्म फिजी में 'बा' के यालालेवु (Yalalevu) में सन् 1905 को हुआ था। उनके पितर फिजी में ठेके के श्रमिक के रूप में लये गये थे। किन्तु अवसर पाकर वे सम्पन्न हो गये। वे आकलैण्ड कॉलेज में सन् १९२३ में स्नातक हुए। जब वे न्यू जीलैण्ड में थे तो रग्बी खेलते थे जो बहुत कम फीजी-भारतीय खेलते थे।

जब वे फिजी लौटे तो व्यापारिक अवसर का लाभ लिया और 'कॉलोनियल सुगर रिफाइनिंग कम्पनी' (CSR) से जमीन लीज पर लेकर छोटे किसानों को पुनः लीज कर दी।

## सन्दर्भ
श्रेणी:फिजी के लोग
मिशन: इम्पॉसिबल (1988 टीवी शृंखला)

***मिशन: इम्पॉसिबल*** () एक अमेरिकी टेलीविजन शृंखला है जिसमे ख़ुफ़िया अमेरिकी सरकार के एजंटों की एक टीम, जिसे इम्पॉसिबल मिशन फ़ोर्स (आईएमएफ़) कहते है, के कई मिशन व कारनामे दिखाए जाते है। यह कार्यक्रम १९९६ की इसी नाम की टीवी शृंखला का पुनर्निमाण है। इसमें पुराणी शृंखला से वापसी करने वाले पिटर ग्रेव्स ही एक मात्र अभिनेता है जिन्होंने जिम फेलिप्स की भूमिका अदा की थी, हालांकि दो पिछली शृंखला के दो अन्य सदस्य अतिथि भूमिका में आते है।

## अवलोकन
इस शृंखला की घटनाएं मुख्य *मिशन इम्पॉसिबल* टीवी शृंखला के आखरी सत्र से १५ साल बाद शुरू होती है। जब ख़ुफ़िया मिशन इम्पॉसिबल फ़ोर्स का भविष्य का अध्यक्ष मारा जाता है तब जिम फ़िलिप को उसकी निवृत्ती से वापस लाया जाता है ताकि एक नई आईएमएफ़ टीम बनाई जा सके जो उस हत्यारे को पकड़ने का कार्य संपन्न करेगी।

उसकी टीम में निकोलस ब्लैक, एक बहरूपिया और बेहतिरिन अभिनेता; मैक्स हार्टे, एक शक्तिशाली व्यक्ति; केसी रैंडल, एक मॉडल जो अब एजंट है; और ग्रैंट कोलियर, बार्नी कोलियर का बेटा जो एक तकनीकी जीनियस है, शामिल है। हत्यारे का पता लगाने के बाद जिम रूक कर टीम को एक साथ रखने का निर्णय लेता है। प्रथम सत्र के बिच में ही केसी एक मिशन के दौरान मारी जाती है और सीक्रेट सर्विस की एजंट शैनोन रीड उसकी जगा बाकी की शृंखला में ले लेती है। इस बदलाव के अलावा फिलिप्स की टीम बाकी की पुरी शृंखला में वही रहती है।

## पात्र
* पिटर ग्रेव्स - जिम फिलिप्स
* थाओ पेंघ्लिस - निकोलस ब्लैक
* एंथोनी हैमिल्टन - मैक्स हार्टे
* फिल मोरिस - ग्रांट कोलियर
* जेन बैड्लर - शैनोन रीड
* बोब जॉनसन - डिस्क की आवाज़

## बाहरी कड़ियाँ
*  (1988 संस्करण)

श्रेणी:अंग्रेज़ी भाषा के टीवी कार्यक्रम
2012 विश्व महिला कबड्डी प्रतियोगिता

**2012 विश्व महिला कबड्डी प्रतियोगिता** पटना, भारत में १ मार्च से ४ मार्च २०१२ के बीच अयोजित हुई। यह महिलाओं की प्रथम विश्व स्तरीय कबड्डी प्रतियोगिता थी। इस प्रतियोगिता में १६ देशों के कबड्डी दलों ने भाग लिया था। यह प्रतियोगिता भारत ने ईरान को हराकर जीती। यह प्रतियोगिता पटना के पाटलिपुत्र स्टेडियम में आयोजित की गई थी।

## प्रतिभागी टीमें
इस प्रतियोगिता में १६ टीमों ने भाग लिया था जो इस प्रकार हैं:
* 
* 
* 
*  (आयोजक देश)
* 
* 
* 
* 
* 
* 
* 
* 
* 
* 
* 
* 

## सन्दर्भ

श्रेणी:अन्तर्राष्ट्रीय कबड्डी प्रतियोगिताएँ
ड्रैगन हार्ट: एक नई शुरुआत

**ड्रैगन हार्ट: एक नई शुरुआत** (अंग्रेज़ी: **Dragonheart: A New Beginning**) एक २००० फिल्म है। यह फिल्म १९९६ के फिल्म के लिए एक कड़ी है, ड्रैगन हार्ट जो सीधे इस वीडियो को जारी किया गया था। एक दूसरे अगली कड़ी: ड्रैगन हार्ट ३: जादूगर का अभिशाप २०१५ में रिलीज होने के लिए कहा है।

## कास्ट

### हिन्दी डबिंग कर्मचारी
* डब संस्करण जारी करने का वर्ष: ११ दिसंबर, २०००
* मीडिया: वीसीडी/डीवीडी
* द्वारा निर्देशित: ????
* अनुवाद: ????
* समायोजन: ????
* उत्पादन: ????
* होम मीडिया रिलीज: रिलायंस होम वीडियो

## सन्दर्भ

## बाहरी कड़ियाँ
* 

श्रेणी:अमेरिकी फ़िल्में
श्रेणी:अंग्रेज़ी फ़िल्में
श्रेणी:ब्रिटिश फ़िल्में
सफ़ेद कोह

[thumb|240px|[अफ़ग़ानिस्तान|अफ़्ग़ानिस्तान के नंगरहार प्रान्त के ख़ोगयानी ज़िले से दक्षिण में स्थित सफ़ेद कोह पर्वतों का नज़ारा]]
**सफ़ेद कोह** (, Safed Koh), जिन्हें पश्तो में **स्पीन ग़र** () कहते हैं और जिन्हें १९वीं सदी तक **हिन्दुस्तानी पर्वत** (Indian Caucasus) भी कहा जाता था, पूर्वी अफ़्ग़ानिस्तान और पाकिस्तान के पश्चिमोत्तरी संघीय प्रशासित कबायली क्षेत्र के ख़ैबर और कुर्रम विभागों में स्थित एक पर्वत शृंखला है। हिन्दु कुश पर्वतों की इस उपशाखा का सबसे बुलंद शिखर ४,७६१ मीटर (१५,६२० फ़ुट) ऊँचा सिकराम पर्वत (Sikaram) है। विश्व प्रसिद्ध ख़ैबर दर्रा, जिसकी भारतीय इतिहास में बहुत बड़ी भूमिका रही है, इसी शृंखला का एक दर्रा है। सफ़ेद कोह की निचली पहाड़ियाँ ज़्यादातर बंजर और वृक्ष-रहित हैं लेकिन मुख्य पहाड़ों पर देवदार और चीड़ (पाइन) उगते हैं, हालांकि अफ़्ग़ान गृह युद्ध में इन वनों को बहुत नुक़सान पहुँचा है।

## पश्तो नाम
सफ़ेद कोह का पश्तो नाम 'स्पीन ग़र' () है। क्योंकि संस्कृत और पश्तो दोनों हिन्द-ईरानी भाषाएँ हैं इसलिए इनमें बहुत से मिलते-जुलते सजातीय शब्द हैं। पश्तो का 'ग़र' () शब्द संस्कृत के 'गिरि' शब्द का सजातीय है और दोनों का अर्थ 'पहाड़' है। 'स्पीन' का अर्थ 'श्वेत'/'सफ़ेद' होता है।

## इन्हें भी देखें
* सिकराम पर्वत
* हिन्दु कुश
* ख़ैबर दर्रा

## सन्दर्भ


श्रेणी:हिन्दु कुश
श्रेणी:अफ़्ग़ानिस्तान के पर्वत
श्रेणी:पाकिस्तान के पर्वत
श्रेणी:अफ़्ग़ानिस्तान की पर्वतमालाएँ
श्रेणी:पाकिस्तान की पर्वतमालाएँ
डीप इम्पैक्ट (फिल्म)

**डीप इम्पैक्ट** (अंग्रेज़ी: **Deep Impact**) एक 1998 विज्ञान कथा फिल्म आपदा नाटक है। एक अन्य फिल्म के रूप में जाना जाता है: आर्मागेडन इस फिल्म है, जो उत्तरी अमेरिका में जारी किया गया था के बाद के बारे में दो महीने जारी है। दोनों फिल्मों को इसी तरह से आलोचकों के द्वारा प्राप्त किया गया आर्मागेडन 41% अंक और गहरा प्रभाव पर 46% अंक के साथ: सड़े टमाटर।

## प्लॉट
यह फिल्म इस धारणा है कि पृथ्वी एक लगभग 10 किमी व्यास धूमकेतु रेसिंग के साथ शुरू होता है।

इस तरह के एक शरीर को मारा असली दुनिया स्थलीय जीव के पूरे के लिए आपदा मतलब (लेकिन इसकी संभावना नहीं है)।

फिल्म आपदा की स्थिति और सबसे आगे के दृश्य प्रतिनिधित्व नहीं है, ये सिर्फ शुरुआत है और फिल्म का अंत है दिखाया गया है। सबसे पहले, मानव प्रतिक्रिया प्रस्तुत के बाद यह पता चला है कि पृथ्वी एक विशाल धूमकेतु टकराने और, फलस्वरूप, मानवता का एक बड़ा हिस्सा नष्ट हो जाएगा. अमेरिका एक बहुत बड़ा आश्रय का निर्माण करने के लिए, लेकिन यह "सिर्फ एक लाख लोगों को, जो का चयन की क्षमता है और यह परिवार टूट जाता है के अलावा...

## कास्ट

### हिन्दी डबिंग कर्मचारी १
* डब संस्करण जारी करने का वर्ष: १८ सितंबर, १९९८ (सिनेमा)
* मीडिया: सिनेमा/वीसीडी/डीवीडी/ब्लू-रे डिस्क (पुराने विज्ञप्ति)/टेलीविजन
* द्वारा निर्देशित: लीला रॉय घोष †
* अनुवाद: ????
* समायोजन: ????
* उत्पादन: साउंड एण्ड विजन इंडिया

### हिन्दी डबिंग कर्मचारी २
* डब संस्करण जारी करने का वर्ष: ३० मार्च, २००९
* मीडिया: वीसीडी/डीवीडी/ब्लू-रे डिस्क (नई रिलीज)
* द्वारा निर्देशित: लोतिचा गणपति
* अनुवाद: ????
* समायोजन: ????
* उत्पादन: विजुअल रियलिटी

### हिन्दी डबिंग कर्मचारी ३
* डब संस्करण जारी करने का वर्ष: २०१७ (टेलीविजन)
* मीडिया: टेलीविजन
* द्वारा निर्देशित: पार्थ कोटक
* अनुवाद: मीरा भानुष्ली
* समायोजन: ????
* उत्पादन: वी.आर. फ़िल्म्स

## इन्हें भी देखें
* द मार्शियन (फ़िल्म)
* इंटरस्टेलर
* आर्मागेडन
* नील आर्मस्ट्रांग
* ग्रैविटी (फ़िल्म)

## सन्दर्भ

## बाहरी कड़ियाँ
* 

श्रेणी:अंग्रेज़ी फ़िल्में
श्रेणी:अमेरिकी फ़िल्में
महाराष्ट्र लोकसेवा आयोग

**महाराष्ट्र लोकसेवा आयोग** भारतीय संविधान की रचना है जिसके द्वारा महाराष्ट्र में लोकसेवाओं के लिए प्रतिनिधियों को उनकी योग्यता व आरक्षण के आधार पर चुना जाता है। इसका मुख्यालय मुंबई में है। इसका गठन भारतीय संविधान के लेख ३१५ के अंतर्गत किया गया था ताकि महाराष्ट्र सरकार का कार्य सही तरीके से सही प्रतिनिधियों की नियुक्ति द्वारा हो सके।

श्रेणी:भारतीय राज्यों के लोकसेवा आयोग
तोबा ककड़

thumb|240px|पाकिस्तान और अफ़्ग़ानिस्तान के इस नक़्शे के बीच में तोबा ककड़ शृंखला नामांकित है
**तोबा ककड़**, **तोबा काकड़** () या **तोबा ककड़ी** (Toba Kakar) पाकिस्तान के पश्चिमी बलोचिस्तान प्रांत में स्थित सफ़ेद कोह पहाड़ों की एक दक्षिणी उपशाखा है। तोबा ककड़ की शुष्क पहाड़ियों से गुज़रने का सबसे प्रसिद्ध रास्ता बोलन दर्रा है जिसका भारतीय उपमहाद्वीप के इतिहास पर गहरा प्रभाव है क्योंकि बहुत सी जातियाँ और फ़ौजें इस से भारत और अफ़्ग़ानिस्तान व ईरान के बीच आई-गई हैं और यह हजारों सालों से लगातार एक व्यापार मार्ग बना रहा है। १९८० के दशक के बाद यह पर्वत ख़बरों में रहें हैं क्योंकि पहले इनमें पाकिस्तानी परमाणु विस्फोट परीक्षण स्थल होने की अफ़वाह थी और फिर बाद में यह शक़ हुआ की ओसामा बिन लादेन और उसके सहयोगी यहाँ छुपे हुए हैं। इस शृंखला को कभी-कभी बलोचिस्तान और अफ़्ग़ानिस्तान के बीच एक प्राकृतिक सीमा माना जाता है। चमन के शहर के बाद यह शृंखला दक्षिण-पश्चिम को मुड़ जाती है और उसके बाद इसे 'ख़्वाजा अमरान' के नाम से जाना जाता है।

## इन्हें भी देखें
* बोलन दर्रा
* बलोचिस्तान
* सफ़ेद कोह

## सन्दर्भ


श्रेणी:बलोचिस्तान
श्रेणी:पाकिस्तान की पर्वतमालाएँ
श्रेणी:बलोचिस्तान के पर्वत
श्रेणी:बलोचिस्तान की पर्वतमालाएँ
स्टीवन सीगल

**स्टीवन फ़्रेडरिक सीगल** (, जन्म १० अप्रैल १९५२) एक अमरीकी अभिनेता, लेखक, मार्शल आर्टिस्ट, गिटारवादक और सुरक्षा डेप्युटी शेरिफ है। ऐकिदो में ७वि वरीयता प्राप्त ब्लैक बेल्ट सीगल ने अपनी शुरुआत ऐकिडो प्रशिक्षक के रूप में जापान से की। वे जापान में ऐकिदो सिखाने वाले पहले बाहरी व्यक्ति बन गए। 

वे बाद में लॉस एंजिल्स, कैलिफोर्निया में आ गए जहां उन्हें अपने फ़िल्मी करियर की शुरुआत १९८८ में *अबव द लॉ* से की। १९९१ तक वे तिन सफल फ़िल्मों में कार्य कर चुके थे और *अंडर सेज* (१९९२) से वे और लोकप्रिय हो गए जिसमें उन्होंने नौसेना सील आतंकवाद-विरोधी विशेषज्ञ केसी रेबैक की भूमिका निभाई। इसके बाद *ऑन डेडली ग्राउंड* (१९९४, जिसका उन्होंने निर्देशन भी किया था) व *अंडर सेज २: डार्क टेरिटरी* (१९९५) सिनेमाघरों में असफल रही। ९० के मध्य में उन्होंने तिन सिनेमा फ़िल्मों व एक सीधा-वीडयो पर रिलीज़ फ़िल्म *द पेट्रियट* में कार्य किया। *एक्ज़िट वुन्ड्स* (२००१) और *हाफ़ पास्ट डेड* (२००२) के बाद से उनका करियर लगभग डीवीडी के लिए बनी कम बजट की फ़िल्मों पर ही सिकुड गया। १९९८ से २००९ के बिच वे ऐसी २२ फ़िल्मों में नज़र आए। ५९ की उम्र वे बड़े पर्दे पर २०१० में बनी फ़िल्म *मैचेट* में टोरेज़ के रूप में नज़र आए। २०११ के अनुसार वे फिलहाल वास्तविक कार्यक्रम *स्टीवेन सीगल: लॉमेन* में मशगुल है।

सीगल एक रिकॉर्डिंग कलाकार व गिटारवादक भी है और स्टीवन सीगल इंटरप्राइज़ के संस्थापक भी। इसके साठ ही वे एक पर्यावरणवादी, पशु अधिकार कार्यकर्ता और १४वे दलाई लामा तेंजिन ग्यात्सो और तिबतियाई स्वतंत्रता संग्राम के समर्थक भी है।

## सन्दर्भ

## बाहरी कड़ियाँ
* 
* 

श्रेणी:अभिनेता
श्रेणी:मार्शल आर्टिस्ट
श्रेणी:जीवित लोग
श्रेणी:अमेरिकी बौद्ध
श्रेणी:संगीतकार
श्रेणी:1952 में जन्मे लोग
श्रेणी:मार्शल कलाकार
मावेन

**मार्स एटमोस्फेयर एंड वोलेटाइल एवोल्युसन** (Mars Atmosphere and Volatile EvolutioN (MAVEN)) अर्थात **मावेन** मंगल ग्रह के परिवेश का अध्ययन के लिए बनाया गया अंतरिक्ष शोध यान है जो मंगल की कक्षा में परिक्रमा करता है। इसका लक्ष्य मंगल के वायुमण्डल और जल का पता लगाना है जिसके बारे में परिकल्पित है कि वहाँ पहले कुछ हुआ करता था जो समय के साथ खो गया। मावेन के प्रमुख अन्वेषक लॉकहीड मार्टीन स्पेस सिस्टम, कोलोराडो विश्वविद्यालय, यूनिवर्सिटी ऑफ़ कैलिफोर्निया, बर्कले तथानासा गोडार्ड स्पेस फ्लाइट सेंटर हैं।

## इन्हें भी देखें
* मंगल ग्रह के मिशन की सूची

## सन्दर्भ

## बाहरी कड़ियाँ

*मावेन - नासा
*MAVEN - JPL

श्रेणी:नासा
श्रेणी:मंगल ग्रह
श्रेणी:अमेरिका के मंगल अभियानों की सूची
द फॉरबिडन किंगडम

***द फॉरबिडन किंगडम*** (, ) २००८ में बनी चीनी - अमेरिकी मार्शल आर्ट्स पर आधारित साहसिक व रोमांचकारी फ़िल्म है जिसका निर्माण द वेंस्टीन कंपनी व लायंसगेट द्वारा किया गया है। जॉन फुसेको द्वारा लिखित व रोब मिन्कोफ़ द्वारा निर्देशित इस फ़िल्म में पहली बार मार्शल आर्ट्स फ़िल्मों के लोकप्रिय कलाकार जैकी चैन और जेट ली एक साथ आए हैं।

## पात्र

### हिन्दी डबिंग कलाकार
* डब संस्करण जारी करने का वर्ष: २ मई, २००८ (सिनेमा)
* मीडिया: सिनेमा/वीसीडी/डीवीडी/ब्लू-रे डिस्क/टेलीविज़न
* निर्देशक: लीला रॉय घोष †
* अनुवाद: ????
* समायोजन: ????
* उत्पादन: साउंड एण्ड विजन इंडिया

## सन्दर्भ

## बाहरी कड़ियाँ
* 
* 

श्रेणी:अंग्रेज़ी फ़िल्में
जेट ली

**ली लियांजी** (, ), जन्म २६ अप्रैल १९६३), या जिन्हें उनके अन्य नाम **जेट ली** से जाना जाता है, एक फ़िल्म अभिनेता, फ़िल्म निर्माता, चीनी मार्शल आर्टिस्ट, वुशू चैपियन व अंतर्राष्ट्रीय सितारे है जो बेजिंग में जन्मे थे और जिन्होंने चीनी राष्ट्रीयता २००९ में त्याग दी थी।

तीन वर्षों तक वू बिन में प्रशिक्षण के बाद ली ने अपनी पहली राष्ट्रिय चैम्पियनशिप बेजिंग वुशू टीम के लिए जीती। १७ की उम्र में वुशू से निवृत्ती के बाद वे चीन में *शाओलिन टेम्पल* (१९८२) फ़िल्म से शुरुआत करके एक लोकप्रिय अभिनेता बन गए। उन्होंने आगे चलकर कई सफल मार्शल आर्ट्स फ़िल्मों में अभिनय किया, जिनमे मुख्य रूप से *वंस अपोन अ टाइम इन चाइना* शृंखला शामिल है जिसमें उन्होंने लोककथा के नायक वोंग फेई-हंग की भूमिका निभाई थी।

ली का हॉलीवूड फ़िल्मों में पहला किरदार *लीथल वेपन ४* (१९९८) में एक नकारात्मक भूमिका के रूप में था परन्तु उनका मुख्य पात्र के रूप में किरदार *रोमियो मस्ट डाई* (२०००) में था। इसके बाद उन्होंने कई हॉलीवूड फ़िल्मों में कार्य किया जिनमे *किस ऑफ़ द ड्रैगन* और *अन्लिश्ड* शामिल है। उन्होंने *[[द फॉरबिडन किंगडम]]* (२००८) में जैकी चैन के साथ, *द एक्पेंडेबल्स* (२०१०) में सिल्वेस्टर स्टेलोन के साथ और *द ममी: टॉम्ब ऑफ़ द ड्रैगन एम्परर* (२००८) में ब्रेंडन फ्रेज़र के साथ अभिनय किया है। वे होंग कोंग की फ़िल्म *ओशियन हेवन* (२०१०) में भी नज़र आए जिसका लेखन व निर्देशन कक्सु क्सिआओलू ने किया है।

## बाहरी कड़ियाँ
* 
* 

श्रेणी:अभिनेता
श्रेणी:मार्शल आर्टिस्ट
श्रेणी:मार्शल कलाकार
एक्सोमार्स

**एक्सोमार्स** (ExoMars), वर्तामान या भूतपूर्व के, मंगल जीवन के जैविक संकेतो की खोज हेतू मंगल के लिए एक रोबोटिक अभियान है। हाल में यह खगोल जैविकी अभियान, रूसी संघीय अंतरिक्ष एजेंसी (रोस्कोस्मोस) के सहयोग से यूरोपीय अंतरिक्ष एजेंसी (इसा) के अधीन विकासशील है। 
## अभियान की रूपरेखा

इस अभियान के तहत यूरोप एवं रूस ने मंगलग्रह के लिए संयुक्त रूप से मानवरहित यान एक्सोमार्स-2016 प्रक्षेपित किया है।

## मिशन प्रोफाइल
### प्रथम प्रक्षेपण (2016)
यूरोप एवं रूस ने 14 मार्च 2016 को संयुक्त रूप से कजाखिस्तान से एक मानवरहित अन्तरिक्ष यान, एक्सोमार्स 2016, प्रक्षेपित किया। यह यान मंगल ग्रह के वातावरण में गैसों की मौजूदगी के सबूत ढूंढने की कोशिश करेगा और यह पता लगाएगा कि क्या वहां कभी जीवन था या अभी भी वहां जीवन है।

दो चरणीय मंगल खोज अभियान के पहले चरण एक्सोमार्स-2016 में रूस के प्रोटोन रॉकेट कजाखिस्तान प्रक्षेपण केंद्र से प्रक्षेपित किया गया। 
#### एक्सोमार्स ट्रेस गैस आर्बिटर

#### श्चियापारेल्ली ईडीएम लैंडर

### द्वितीय प्रक्षेपण (2020)

#### रूस लैंडिंग प्रणाली

#### सतह प्लेटफार्म

#### रोवर

## विभिन्न चरण
यह मिशन दो चरणों में तय किया गया है, इसके पहले चरण में बेहद उच्च तकनीकी उपकरणों से लैस ट्रेस गैस आर्बिटर या टीजीओ 308 मिलियन मील की दूरी तय कर 19 अक्तूबर को लाल ग्रह पर पहुंचेगा। इसका मुख्य कार्य मंगल के फोटो लेना और इसकी हवा का विश्लेषण करना है। टीजीओ अपने साथ एक मार्स लैंडर श्चियापारेली को भी लेकर गया है।

इसके दूसरे चरण में वर्ष 2018 में मार्स रोवर को प्रक्षेपित किया जायेगा लेकिन धन की कमी के चलते इसमें देरी होने की संभावना है। ईएसए के एक दस्तावेज के अनुसार, लेकिन पहला चरण योजना के अनुरूप तथा बड़ी उम्मीदों के साथ आगे बढ़ रहा है। यह पता लगाएगा कि मंगल पर आज भी जीवन है।

वर्तमान में मंगल ग्रह पर दो रोवर कार्यरत हैं। यह दोनों रोवर हैं क्यूरोसिटी एवं ओपोर्च्युनिटी जिन्हें अमेरिकी अन्तरिक्ष एजेंसी नासा द्वारा भेजा गया।

## सन्दर्भ

## बाहरी कड़ियाँ
*मंगल पर जीवन की खोज में यूरोप और रूस 

श्रेणी:मंगल ग्रह
श्रेणी:अंतरिक्ष अभियान
श्रेणी:यूरोप के मंगल अभियानों की सूची
अफ़रीदी

**आफ़रीदी** () एक पठान जनजाति है, जो मुख्यतः पाकिस्तान के ख़ैबर पख़्तूनख़्वा प्रांत के जनजातीय स्थलों में रहते है।

आफ़रीदी लोग अफ़ग़ानिस्तान और पाकिस्तान में पूर्वी सफ़ेद कोह पर्वती-क्षेत्र, पश्चिमी पेशावर वादी और पूर्वी नंगरहार प्रान्त में बसते हैं। पाकिस्तान के संघ-शासित क़बाईली क्षेत्रों के ख़ैबर विभाग, पेशावर सरहदी क्षेत्र और कोहाट सरहदी क्षेत्र में भी अफ़रीदी विस्तृत हैं। वे इसी क्षेत्र के प्रसिद्ध ख़ैबर दर्रे के दोनों तरफ़ रहते हैं। बहुत से अफ़रीदी भारत के उत्तर प्रदेश, बिहार और जम्मू और कश्मीर राज्यों में भी रहते हैं।

## इन्हें भी देखें
* पठान
* सफ़ेद कोह

## सन्दर्भ


श्रेणी:पठान
श्रेणी:ख़ैबर-पख़्तूनख़्वा
श्रेणी:पश्तो उपनाम
आदिम-हिन्द-यूरोपीय लोग

**आदिम-हिन्द-यूरोपीय** यूरेशिया में बसने वाले उन प्राचीन लोगों को कहा जाता है जो आदिम-हिन्द-यूरोपीय भाषा बोलते थे। इनके बारे में जानकारी भाषावैज्ञानिक तकनीकों से और कुछ हद तक पुरातत्व-विज्ञान (आर्कियोलोजी) से आई है। आधुनिक युग में अनुवांशिकी (जेनेटिक्स) के ज़रिये भी इनकी जातीयता के बारे में जानकारी मिल रही है। बहुत से इतिहासकारों का मानना है कि यह लोग ४००० ईसापूर्व के काल में पोंटिक-कैस्पियाई स्तेपी क्षेत्र में बसा करते थे और २,००० ईसापूर्व तक अनातोलिया, पश्चिमी यूरोप, मध्य एशिया और दक्षिणी साइबेरिया तक विस्तृत हो चुके थे। आनुवंशिकी नज़रिए से बहुत से विद्वान अब इन्हें पितृवंश समूह आर१ए का वंशज मानते हैं।

## इन्हें भी देखें
* आदिम-हिन्द-यूरोपीय भाषा
* हिन्द-यूरोपीय भाषाएँ
* पितृवंश समूह आर१ए

## सन्दर्भ


श्रेणी:हिन्द-यूरोपीय भाषाएँ
श्रेणी:भारत का इतिहास
श्रेणी:मध्य एशिया का इतिहास
श्रेणी:यूरोप का इतिहास
श्रेणी:विलुप्त मानव जातियाँ
कुर्रम नदी

**कुर्रम नदी** (पश्तो: , द कुर्रमी सींद; अंग्रेज़ी: Kurram River) अफ़्ग़ानिस्तान के पकतिया और ख़ोस्त प्रान्तों और पाकिस्तान के ख़ैबर-पख़्तूनख़्वा प्रांत में बहने वाली ३०० किमी से ज़रा लम्बी एक नदी है। इसे वैदिक संस्कृत में ऋग्वेद में **क्रुमू** नदी के नाम से वर्णित किया गया था। यह अफ़्ग़ानिस्तान की तरफ़ सफ़ेद कोह की पहाड़ियों से उतरकर जलालाबाद शहर के पास सीमा पार कर के पाकिस्तान में दाख़िल होती है। वहाँ आगे चलकर यह सिन्धु नदी में विलय हो जाती है।

## इन्हें भी देखें
* कुर्रम
* सफ़ेद कोह
* सिन्धु नदी

## सन्दर्भ


श्रेणी:अफ़्गानिस्तान की नदियाँ
श्रेणी:पाकिस्तान की नदियाँ
श्रेणी:ख़ैबर-पख़्तूनख़्वा
श्रेणी:ख़ैबर-पख़्तूनख़्वा की नदियाँ
कुर्रम वादी

[thumb|230px|[अफ़ग़ानिस्तान|अफ़्ग़ानिस्तान के पकतिया प्रान्त से दक्षिण की तरफ़ सरहद पार स्थित कुर्रम वादी का नज़ारा]]
**कुर्रम** (पश्तो: , द कुर्रमा; अंग्रेज़ी: Kurram) पाकिस्तान के पश्चिमोत्तर में अफ़्ग़ानिस्तान से लगी हुई एक सुन्दर वादी है। प्राचीनकाल में इसे वैदिक संस्कृत में ऋग्वेद में **क्रुमू** कहते थे। प्रशासनिक रूप से यह पाकिस्तान के संघ-शासित क़बीलाई क्षेत्र का एक विभाग है। कुर्रम वादी का नाम इसमें से गुज़रने वाली कुर्रम नदी से आया है और इसके उत्तर में बर्फ़ से ढके सफ़ेद कोह के पर्वत हैं। यहाँ पर रहने वाले लोग पश्तो बोलने वाले पठान हैं।

पश्चिमी कुर्रम वादी में तूरी पठान (, Turi) रहते हैं जो धर्म से ज़्यादातर शिया मुसलमान हैं, हालांकि वैसे पठान अधिकतर सुन्नी होते हैं। इस वजह से इनकी और कट्टरवादी तालिबान गुटों की नहीं बनती और आपसी झड़पें होती रहती हैं। तूरी पश्तूनों के बारे में कहा जाता है कि यह किसी ज़माने में तुर्की नसल के हुआ करते थे। लगभग ६०० साल पहले तूरियों पर सुन्नी-पंथी बंगश पश्तून क़बीले के अधिकार जमा लिया था लेकिन इनमें आपसी लड़ाईयाँ आज भी जारी हैं। वादी की पूर्वी तरफ़ सुन्नी पश्तून रहते हैं जो ज़ाज़ी (), मंगल (), पारस और बंगश क़बीलों के हैं।

## इन्हें भी देखें
* कुर्रम नदी
* सफ़ेद कोह
* पश्तून

## सन्दर्भ


श्रेणी:पाकिस्तान की वादियाँ
श्रेणी:ख़ैबर-पख़्तूनख़्वा
श्रेणी:पाकिस्तान के संघ शासित क़बीलाई क्षेत्र
अंतरिक्ष अन्वेषण

thumb|सैटर्न V रॉकेट जिसका उपयोग अमेरिकी चंग्रमा अभियानों पर किया जाता है
**अंतरिक्ष यात्रा** या **अंतरिक्ष अन्वेषण** ब्रह्माण्ड की खोज और उसका अन्वेषण अंतरिक्ष की तकनीकों का उपयोग करके करने को कहते हैं। अंतरिक्ष का शारीरिक तौर पर अन्वेषण मानवीय अंतरिक्ष उड़ानों व रोबोटिक अंतरिक्ष यानो द्वारा किया जाता है।

हालाँकि खगोलविज्ञान के ज़रिए हम अंतरिक्ष में मौजूद वस्तुओं का निरीक्षण मानव इतिहास में लंबे समय से करते आ रहे हैं परन्तु २०वि सदी की शुरुआत में बड़े व कारगर रॉकेटों के कारण हमने अंतरिक्ष अन्वेषण को एक सत्य बना दिया है। अंतरिक्ष अन्वेषण में आधुकिन वैज्ञानिक अनुसन्धान, कई राष्ट्रों को एक जुट करना, मानवता का भविष्य में जीवित रहना पक्का करना और अन्य देशों के खिलाफ़ सैन्य व सैन्य तकनीकों का विकास करना शामिल है। कई बार अंतरिक्ष अन्वेषण पर अलग-अलग तरह से टिका की गई है।

अंतरिक्ष अन्वेषण का उपयोग शीत युद्ध जैसे कालों में अपना कौशल व वर्चस्व सिद्ध करने के लिए अक्सर होता आया है। अंतरिक्ष अन्वेषण की शुरुआत सोवियत संघ और अमेरिका के बीच शुरू हुई "अंतरिक्ष होड़" से हुई जब सोवियत संघ ने ४ अक्टूबर १९५७ को मानव-निर्मित पहली वस्तु, स्पुतनिक 1 पृथ्वी की कक्षा में प्रक्षेपित किया था और इसके बाद अमेरिकी अपोलो ११ अंतरिक्ष यान को चंद्रमा पर २० जुलाई १९६९ को उतारा गया था। इन दोनों घटनाओं को अपने काल की बड़ी उपलब्धि के रूप में देखा जाता है। सोवित अंतरिक्ष कार्यक्रम ने कई शुरूआती उपलब्धियां हासिल की जिनमे १९५७ में पहले जीवित प्राणी को कक्षा में भेजना, १९६१ में पहली मानवीय अंतरिक्ष उड़ान (यूरी गगारिन वोस्तोक 1 में), १९६५ में पहला अंतरिक्ष में कदम (एलेक्सी लेओनोव द्वारा), १९६६ में किसी बाह्य अंतरिक्ष वस्तु पर पहली स्वयंचलित लैंडिंग और १९७१ में पहला अंतरिक्ष स्टेशन (सल्यूट 1) भेजना शामिल है।

अन्वेषण व खोज के पहले २० वर्षों बाद एक-तरफा उड़ानों से ध्यान पुनः उपयोग में लाए जा सकने वाले स्रोतों की ओर मुड़ा जिनमे स्पेस शटल कार्यक्रम शामिल है और होड़ से मिलजुल कर काम करने पर केंद्रित हुआ जिसका परिणाम अंतर्राष्ट्रीय अंतरिक्ष स्टेशन (आईएसएस) है।

२००० में पीपल्स रिपब्लिक ऑफ़ चाइना ने एक सफल मानव अंतरिक्ष उड़ान कार्यक्रम की शुरुआत की। इसके साथ ही युओपीय संघ, जापान और भारत ने भी भविष्य में मानवी अंतरिक्ष मिशनों की योजना बनाई है। चीन, रूस, जापान और भारत ने २१वि सदी में चंद्रमा पर मानव अभियानों की शुरुआत ककी है और युओपीय संघ ने चंद्रमा और मंगल, दोनों पर मानव अभियानों की शुरुआत करने का निर्णय लिया है। १९९० के बाद से कई निजी कंपनियों ने अंतरिक्ष पर्यटन को बढ़ावा देना शुरू किया है और इसके बाद चंद्रमा का निजी अन्वेषण भी करने की मांग की है।

श्रेणी:अंतरिक्ष
द क्वींस हेड, मॉनमाउथ

**द क्वींस हेड** () एक मयख़ाना (पब) है जो 1, सेंट जेम्स स्ट्रीट, मॉनमाउथ, वेल्स, यूनाइटेड किंगडम में स्थित है। इसे द क्वींस हेड होटल के नाम से भी जाना जाता है, तथा अतीत में इसे क्वींस हेड इन (सराय) भी कहा जाता था। क्वींस हेड मॉनमाउथ शहर का सबसे पहला सामुदायिक मयख़ाना है तथा इसकी इमारत यूनाइटेड किंगडम की ग्रेड द्वितीय सूचीबद्ध इमारत है। मयख़ाने में रहने की व्यवस्था भी है। पब में रात्रि के समय लोकप्रिय जैज़ और आयरिश जैम-सत्र भी आयोजित किए जाते हैं। पब के परिसर में भूतों को देखने कि कई रिपोर्ट भी सामने आई हैं; क्वींस हेड को वेल्स में तीसरी सबसे भूतिया सराय कहा जाता है।

## इतिहास
मयख़ाने की इमारत 27 जून 1952 से यूनाइटेड किंगडम की सांविधिक लिस्ट ऑफ बिल्डिंग्स ऑफ स्पेशल आर्किटेक्चरल और हिस्टोरिक इंटरेस्ट में ग्रेड द्वितीय सूचीबद्ध है। इमारत का निर्माण सोलहवीं सदी के आसपास हुआ था। 17 वीं सदी में हुआ मूल प्लास्टर का काम अभी भी मयख़ाने की छत पर देखा जा सकता है। अपने निर्माण के बाद से इमारत में कई परिवर्तन किए जा चुके हैं।

मयख़ाने में कुछ गोपनीय छिपने की जगह हैं। अंग्रेज़ी गृहयुद्ध के दौरान ऑलिवर क्रॉमवेल कई अवसरों पर क्वींस हेड में रहें थे। ऐसे ही एक अवसर पर उनकी हत्या करने का षड्यंत्र रचा गया था, परन्तु अपने नियोग को पूर्ण करने से पहले ही गुप्तघाती का मयख़ाने में पीछा किया गया व गोली मारकर उसकी हत्या कर दी गई।

वर्ष 2005 के जून में क्वींस हेड एक सामुदायिक मयख़ाना बन गया। स्थानीय व्यवसायियों के समूह ने मयख़ाने का स्वामित्व उसे "सभी का स्वागत करने वाला पब बनाने" के उद्देश्य से ग्रहण कर लिया तथा पब में लाइव संगीत और एक छोटा सा पुस्तकालय भी उपलब्ध कराया। वर्तमान समय में पब मूल सदस्यों में से सिर्फ एक सदस्य द्वारा संचालित किया जाता है।

## सन्दर्भ

## बाहरी कड़ियाँ
* 

श्रेणी:मॉनमाउथ
क्वींस हेड
श्रेणी:मॉनमाउथशायर का इतिहास
स्वैट कैट्स: द रैडिकल स्क्वाड्रन

***स्वैट कैट्स: द रैडिकल स्क्वार्ड्रण*** () एक एनिमेटेड टीवी शृंखला है जिसकी रचना क्रिस्टियन और य्वोन ट्रेमब्ले ने की है व निर्माण हैना-बार्बरा और टर्नर प्रोग्राम सर्विसेस द्वारा किया गया है। हर एपिसोड का निर्देशन रॉबर्ट अल्वारेज़ ने किया है। इस शृंखला का लेखन कार्य ग्लेन लिओपोल्ड (१३ एपिसोड) या लांस फाल्क (६ एपिसोड) ने किया है। जिम स्टेनस्ट्रम ने दो एपिसोड व डेविड एहार्मैन, वोन विलियम्स, एरिक क्लार्क, मार्क सरासेनी और जिम काटज ने एक एक एपिसोडों में अपना योगदान दिया है।

इस कार्यक्रम का प्रसारण टीबीएस और *द फनास्टीक वर्ल्ड ऑफ़ हैना-बार्बरा* पर १९९३ से १९९५ के बिच किया गया। इसके कुल पच्चीस पुरे बने एपिसोड व एक खास एपिसोड थे जिसमें स्वैट कैट्स और उनके अभियानों और उपकरणों पर प्रकाश डाला गया था और इनके साथ ही साथ तिन अधूरे एपिसोड व दो शुरूआती परिकल्पना में एपिसोड भी थे। इस कार्यक्रम की सभी घटनाएं एक काल्पनिक शहर मेगाकैट में घटती है जिसमे केवल बिल्लियाँ रहती है जो इंसानों की भाँती दीखते है जिन्हें "कैट्स" कहते है। इस शो का पुनर्प्रसारण कार्टून नेटवर्क पर बूमरंग के अंतर्गत किया गया ह।

२४ जुलाई, २०१५ को, श्रृंखला के लिए एक पुनरुद्धार किकस्टार्टर पर वित्त पोषित किया गया है। 

## पार्श्वभूमी
220px|left|thumb|''स्वैट कैट्स'' सरे सत्र का दृश्य जिसमे टी-बोन और रेज़र टर्बोकैट के साथ खड़े है
चांस "टी-बोन" फर्लोंग और जेक "रेज़र" क्लासन मेगाकैट शहर की कानून व्यवस्था एजंसी एन्फोर्सर के सदस्य थे। बदकिस्मती से एन्फोरसर्स का कमांडर फेरल है, जो एक नाकाम व गुस्सैल एन्फोर्सर है, जो केवल अपने राजनैतिक संबंधों के चलते अपने स्थान पर टिका हुआ है। एक बार डार्क कैट का पीछा करते वक्त दोनों ने कमांडर फेरल के खिलाफ़ उसके हुक्म की ना फर्मानी करके बगावत कर दी। उन्होंने डार्क कैट पर निशाना साध लिया था परन्तु कमांडर फेरल ने उनके विमान को टक्कर मार कर बिच से हटा दिया जिसके चलते उनका विमान एन्फोरसर्स के मुख्यालय पर जा गिरा और डार्क कैट भाग निकलने में कामयाब रहा। गुस्से में फेरल ने चांस और जेक को निकाल दिया और उन्हें सेना के कबाड़खाने में मुख्यालय को पहुंचाई क्षति की भरपाई करने के लिए काम पर लगा दिया।

फेंके हुए सैन्य पुर्ज़ों और हतियारों को कबाड़ख़ाने में से जमा करके चांस और जेक ने अपने लिए तिन इंजन वाला लड़ाकू विमान *टर्बोकैट* बना लिया। इसमें सायक्लोट्रून, एक मोटरसाइकल जो विमान के अंदर ही है; टर्बो मोल, एक वाहन जो ज़मीन में खुदाई कर सकता है; होवरकैट जो एक सैन्य होवरक्राफ्ट है और थंडर ट्रक एक सैन्य जीप जो उनके गाडी खींचने वाले ट्रक से बनी है, शामिल है। यह सभी वाहन उनके प्रशिक्षण केन्द्र के व अन्य उपकरणों के साथ उनके हैंगर में स्थित है जो कबाड़खाने के निचे बना है।

## आवाज कास्ट

### हिंदी डबिंग क्रेडिट
*एयर की तारीख: ४ जनवरी, १९९९-२०००
*डबिंग स्टूडियो: साउंड एण्ड विजन इंडिया 
*चैनल: कार्टून नेटवर्क
*डायरेक्टर: ????
*अनुवादक: ????

## सन्दर्भ

## बाहरी कड़ियाँ

श्रेणी:कार्टून
संगलाख़

[thumb|230px|अफ़्ग़ानिस्तान के नक़्शे पर [उनई दर्रा]]
**संगलाख़** (, Sanglakh) हिन्दु कुश पर्वत शृंखला की एक शाखा है। इस से अफ़्ग़ानिस्तान की दो महत्वपूर्ण नदियाँ - हेलमंद नदी और काबुल नदी - उत्पन्न होती हैं। संगलाख़ शृंखला के सब से प्रमुख दर्रे का नाम 'उनई दर्रा' या 'उनई कोतल' है।

## नाम का उच्चारण और अर्थ
हिन्दी के 'लाख' शब्द को पश्तो में बिंदु वाले 'ख़' की ध्वनि के साथ बोला जाता है, जो बिंदु-रहित 'ख' से ज़रा अलग है। इसका उच्चारण 'ख़राब' और 'ख़रीद' के 'ख़' से मिलता है। 'संगलाख़' एक संयुक्त शब्द है - संग का अर्थ फ़ारसी में "पत्थर" होता है, यानी 'संगलाख़' का मतलब है 'लाखों पत्थरों वाला' या 'पत्थरीला'। ध्यान रहे के फ़ारसी का "संग" शब्द अवस्ताई भाषा के मूल "असन" शब्द से आया है। क्योंकि संस्कृत ओर फ़ारसी दोनों हिन्द-ईरानी भाषा परिवार की बहने हैं इसलिए ठीक यही सजातीय शब्द संस्कृत में भी "अश्न" रूप में मिलता है ओर ऋग्वेद में प्रयोगित है। इसका अर्थ भी "पत्थर" है।

## इन्हें भी देखें
* उनई दर्रा
* हिन्दु कुश
* हेलमंद नदी
* काबुल नदी

## सन्दर्भ


श्रेणी:हिन्दु कुश
श्रेणी:पर्वतमालाएँ
श्रेणी:अफ़्ग़ानिस्तान की पर्वतमालाएँ
श्रेणी:अफ़्गानिस्तान
उनई दर्रा

[thumb|230px|[अफ़ग़ानिस्तान|अफ़्ग़ानिस्तान के नक़्शे पर उनई दर्रा]]
**उनई दर्रा** (Unai Pass) या **उनई कोतल** अफ़्ग़ानिस्तान में हिन्दु कुश पर्वतों की संगलाख़ उपशाखा में ३००० मीटर की ऊँचाई पर स्थित एक प्रमुख पहाड़ी दर्रा है। यह राष्ट्रीय राजधानी काबुल से पश्चिम में है और इसमें से काबुल को हज़ाराजात क्षेत्र के बामियान शहर से जोड़ने वाला मुख्य राजमार्ग निकलता है।

## इन्हें भी देखें
* संगलाख़
* हिन्दु कुश
* बामियान

## सन्दर्भ


श्रेणी:हिन्दु कुश
श्रेणी:दर्रा
श्रेणी:अफ़्गानिस्तान के पहाड़ी दर्रे
धौलपुर हाउस

**धौलपुर हाउस** (Dholpur House) नई दिल्ली में स्थित एक ऐतिहासिक इमारत है, जो वर्तमान में संघ लोक सेवा आयोग (UPSC) का मुख्यालय है। यह इमारत शाहजहाँ रोड पर इंडिया गेट के समीप स्थित है।

मूल रूप से यह धौलपुर रियासत (राजस्थान) के तत्कालीन राणाओं का निवास स्थान था। 1920 के दशक में नई दिल्ली के निर्माण के दौरान इसे 'प्रिंसली हाउस' के रूप में बनवाया गया था।

## इतिहास और वास्तुकला
धौलपुर हाउस का निर्माण 1920 के दशक में किया गया था। यह इमारत **आर्ट डेको** (Art Deco) शैली का एक उत्कृष्ट उदाहरण है, जो लुटियंस दिल्ली की पारंपरिक वास्तुकला से थोड़ी अलग और आधुनिक थी। इसकी संरचना कुंडलाकार (Concentric) है और इसके सामने एक भव्य ओसारा (Portico) स्थित है।

स्वतंत्रता के बाद, भारत सरकार ने इस इमारत को अधिग्रहित कर लिया। संघ लोक सेवा आयोग (UPSC) का कार्यालय, जो पहले अन्य स्थानों पर था, बाद में स्थायी रूप से धौलपुर हाउस में स्थानांतरित कर दिया गया।

## वर्तमान महत्व
वर्तमान में, धौलपुर हाउस भारतीय प्रशासनिक सेवाओं का केंद्र बिंदु है। अखिल भारतीय सेवाओं (जैसे IAS, IPS) में भर्ती के लिए यहाँ उम्मीदवारों की साक्षात्कार (Interview) परीक्षाएँ आयोजित की जाती हैं। यह स्थान भारतीय नौकरशाही में सफलता का प्रतीक माना जाता है।

## सन्दर्भ
सीमाई क्षेत्र बन्नू

[thumb|240px|[पाकिस्तान के संघ शासित क़बीलाई क्षेत्रों में सीमाई क्षेत्रों की स्थिति]]
::*अगर आप इस नाम के ज़िले के बारे में जानकारी ढूंढ रहे हैं जो कृपया [[बन्नू ज़िला]] नामक लेख देखिये*
**सीमाई क्षेत्र बन्नू** (, सरहदी इलाक़ा बन्नू; Frontier Region Bannu या FR Bannu, फ़्रन्टियर रीजन बन्नू) पाकिस्तान के संघ शासित क़बीलाई क्षेत्रों का एक छोटा सा प्रशासनिक विभाग है। इसका नाम अपने से ज़रा पूर्व में स्थित बन्नू ज़िले पर पड़ा है। सीमाई क्षेत्र बन्नू की सीमाएँ उत्तर में करक ज़िले और सीमाई क्षेत्र लक्की मरवत से और दक्षिण में उत्तर वज़ीरिस्तान एजेंसी से भी लगतीं हैं।

## इन्हें भी देखें
* संघ शासित क़बीलाई क्षेत्र
* बन्नू ज़िला
* ख़ैबर-पख़्तूनख़्वा

## सन्दर्भ


श्रेणी:ख़ैबर-पख़्तूनख़्वा
श्रेणी:पाकिस्तान के संघ शासित क़बीलाई क्षेत्र
मॉनमाउथ गोल्फ़ क्लब

**मॉनमाउथ गोल्फ़ क्लब** () एक 18 होल गोल्फ़ क्लब है जो मॉनमाउथ की सीमा के पास डिक्सटन गाँव के निकट स्थित है। गोल्फ़ कोर्स ऊँची ज़मीन पर शहर के पूर्व में स्थित है। यहाँ से वेल्श पहाडियाँ, डीन के वन व वेई घाटी दिखती है। क्लब सम्पूर्ण वेल्स में "सुंदरतम गोल्फ़ कोर्स में से एक" होने का दावा करता है। क्लब में छोटे खेल के लिए बना एक अभ्यास क्षेत्र और एक नौ होल व हरी घास वाला अभ्यास क्षेत्र भी है। अन्य सुविधाओं में यहाँ एक क्लब हाउस, बार और दुकान शामिल हैं।

## इतिहास
मॉनमाउथ गोल्फ़ क्लब का 25 जून 1896 को किंग्स हेड होटल, मॉनमाउथ, में आयोजित हुई एक बैठक में गठन किया गया था व शुरुवात में इसको स्थापित करने का स्थल प्रायरी फ़ार्म था, परन्तु यह गोल्फ़ के लिए अनुपयुक्त साबित हुआ। क्लब इसके समाधान के लिए वौक्सहॉल फील्ड्स स्थानांतरित हो गया और वहाँ वौक्सहॉल गोल्फ़ क्लब और उसके कोर्स पर अधिकरण कर लिया। 1903 में क्लब हँड्रे एस्टेट स्थानांतरित हो गया और 1905 में यह ट्रॉय फ़ार्म में पुनः स्थापित किया गया।

शुरुवाती वर्षों में क्लब के सदस्यों की संख्या 30 से 40 के बीच थी, जो अपेक्षा से कम थी। सदस्यों की संख्या कम इसलिए थी क्योंकि गर्मियों के मौसम में उगने वाली लंबी घास से क्लब छुटकारा नहीं पा सका था। यह इसलिए था क्योंकि जो मैदान गोल्फ़ कोर्स के लिए किराये पर दिया जाता था, उसके मालिक कोर्स के लिए किराया प्राप्त करने के साथ-साथ फ़ेयरवे (गोल्फ़ कोर्स के हिस्से) से सूखी घास का उत्पादन भी करना चाहते था। कोर्स में से लंबी घास काटने के कारण ज़मींदार और क्लब के सदस्यों के बीच एक विवाद उत्पन्न हो गया और ज़मींदार ने इस तर्काधार के साथ कि क्लब के सदस्यों ने अनुबंध का उल्लंघन किया है, स्थानीय प्राधिकरण में क्लब की शिकायत कर दी। यह मामला अदालत तक गया और अंततः 1910 में उच्च न्यायालय ने क्लब के पक्ष में फ़ैसला सुनाया। परन्तु, इस लंबी घास की समस्या से उत्पन्न हुए विवाद के कारण 1912 में कोर्स को बंद करना पड़ा। क्लब को पुनः खोलने के कई प्रयास किए गए परन्तु 1920 तक यह सभी प्रयास व्यर्थ साबित हुए। 1920 में क्लब सुधार के साथ अपने वर्तमान स्थान डिक्सटन में बसाया गया।

## सन्दर्भ

## बाहरी कड़ियाँ

* 

श्रेणी:मॉनमाउथ
गोल्फ़